Diari Oficial de la Generalitat Valenciana


Sumari del DOGV 2178, del 04-01-1994 (1994/830215)

RESOLUCIÓ de 27 de desembre de 1993, de la Direcció General de Relacions amb les Corts i del Secretariat del Govern, per la qual es diposa la publicació del conveni singular entre la Conselleria de Medi Ambient de la Generalitat Valenciana i l'Institut Tecnològic Geominer d'Espanya (ITGE), per a la col.laboració en l'estudi de la qualitat de l'aigua a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2178

Data del DOGV
:   04-01-1994

Secció del DOGV
:   ALTRES DISPOSICIONS

Número del document
:   1994/830215


Data del document
:   27-12-1993

Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 27 de desembre de 1993, de la Direcció General de Relacions amb les Corts i del Secretariat del Govern, per la qual es diposa la publicació del conveni singular entre la Conselleria de Medi Ambient de la Generalitat Valenciana i l'Institut Tecnològic Geominer d'Espanya (ITGE), per a la col·laboració en l'estudi de la qualitat de l'aigua a la Comunitat Valenciana. [93/8258]  
Subscrit, després de la tramitació prèvia reglamentària, entre la Conselleria de Medi Ambient de la Generalitat Valenciana i l'Institut Tecnològic Geominer d'Espanya (ITGE), el dia 28 d'octubre de 1993, un conveni singular per a la col·laboració en l'estudi de la qualitat de l'aigua a la Comunitat Valenciana, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis, amb el número 1102/93, i que figura com a annex d'aquesta resolució.  
València, 27 de desembre de 1993.- El Director General de Relacions amb les Corts i del Secretariat del Govern.  
Conveni singular entre la Conselleria de Medi Ambient de la Generalitat Valenciana i l'Institut Tecnològic Geominer d'Espanya (ITGE) per a la col·laboració en l'estudi de la qualitat de l'aigua a la Comunitat Valenciana  
València, 28 d'octubre de 1993  
REUNITS  
D'una banda, el Sr. Emèrit Bono i Martínez, Conseller de Medi Ambient de la Generalitat Valenciana, facultat per Acord del Consell de 23 de novembre de 1992, en representació de la Generalitat Valenciana, i el Sr. Josep Mª Marugán i Gacimartín, Director General de Qualitat Ambiental,  
I, d'altra banda, el Sr. Luis Mª Atienza Serna, Secretari General de l'Energia i Recursos Minerals i President del Consell General de l'Institut Geominer Tecnològic d'Espanya (d'ara endavant ITGE), i el Sr. Camilo Caride de Liñán, Director General de l'Institut Tecnològic Geominer d'Espanya.  
Segons que disposa la Llei 13/86, de 14 d'abril, de Foment i Coordinació General de la Investigació Científica i Tècnica i els Decrets 270/77, de 25 de febrer, i 2402/77, de 17 de juny, i la resta de disposicions que regulen el funcionament de l'organisme.  
Ambdues parts es reconeixen mútuament competència i capacitat per a la formalització d'aquest conveni, i  
MANIFESTEN  
I. Que l'ITGE és un organisme autònom de l'administració de l'Estat, adscrit al Ministeri d'Indústria, Comerç i Turisme per mitjà de la Secretaria de l'Energia i Recursos Minerals, segons disposa el Reial Decret 1270/1988, de 28 d'octubre.  
II. Que l'ITGE, d'acord amb l'article 15 de la Llei 13/1986, de 14 d'abril, de Foment i Coordinació General de la Investigació Científica i Tècnica, té subscrit amb la Generalitat Valenciana un conveni marc d'assistència tècnica, amb data 29 de juliol de 1983, que estableix en la seua segona clàusula la realització d'un programa anual d'actuacions d'acord amb les previsions pressupostàries.  
III. Que el precitat conveni marc faculta cada conseller a subscriure convenis específics amb l'ITGE, en l'àmbit de les competències que tenen.  
IV. Que la Conselleria de Medi Ambient té atribuïdes competències sobre protecció de l'equilibri ecològic i qualitat de les aigües continentals i naturals, en virtut dels articles 1 i 2 del Decret 12/1991, de 29 de juliol, del President de la Generalitat Valenciana.  
Conformement al que ha estat exposat, ambdues parts acorden la formalització d'aquest conveni, segons les següents  
CLÀUSULES  
Primera  
És objecte d'aquest conveni la col·laboració entre la Conselleria de Medi Ambient i l'ITGE, per a la realització d'estudis d'anàlisi de la realitat biòtica i físico-química del medi hídric.  
Aquests estudis, preparats i documentats adientment, es presentaran en un informe que, posteriorment, serà objecte de la consegüent publicació amb l'acord d'ambdues parts.  
Segona  
Les parts es comprometran a finançar al 50% l'import de l'execució dels treballs d'aquest conveni, que seran fets per l'ITGE amb els seus propis mitjans o contractant mitjans d'altri.  
Els resultats obtinguts amb la investigació d'aquest conveni seran d'utilització conjunta. Per a qualsevol altre ús, caldrà sol·licitar-ho mitjançant petició escrita, la qual haurà de ser resposta en un termini no inferior a quinze dies des que es reba.  
Tercera  
L'adequat control i seguiment dels treballs serà a càrrec d'una comissió integrada per dos tècnics de cada organisme. Aquesta comissió serà l'encarregada d'aportar la informació bàsica de cada institució, necessària per a assolir els objectius que es fixen en els plecs de condicions tècniques.  
Quarta  
El pressupost per a la realització dels treballs és de deu milions de pessetes (58.184.118 PTA), que serà abonat a parts iguals per la Conselleria de Medi Ambient i l'ITGE en els terminis establerts a la clàusula 2ª.  
L'aportació per part de l'ITGE, serà de cinc milions de pessetes (5.000.000 PTA). El pagament dels treballs que calgués contractar amb mitjans d'altri, es farà a càrrec del superprojecte 9.005: aigües subterrànies. Projecte agregat 320: Investigació, anàlisi i valoració de riscos de contaminació de processos contaminants; de la seua consignació pressupostària. Les despeses d'edició seran a càrrec d'operacions comercials del vigent pressupost de despeses de l'organisme.  
L'aportació de l'ITGE estarà subjecta a l'exigència de consignació pressupostària, atenint-se al que hi ha disposat, per a despeses plurianuals, en l'article 61 de la Llei General Pressupostària.  
La Conselleria de Medi Ambient aportarà la quantitat de cinc milions de pessetes (5.000.000 PTA), per tots els conceptes, que seran abonats per la Generalitat Valenciana a l'ITGE, a càrrec dels pressupostos per a 1993, del programa 442.60, capítol VII, codi de línia 848.  
L'aportació de fons per part de la Conselleria de Medi Ambient es farà, amb la conformitat prèvia de la Direcció General de Qualitat Ambiental de la Conselleria de Medi Ambient, mitjançant transferència bancària al compte número 20-000745-0 de l'Institut Tecnològic Geominer d'Espanya. Entitat: 9.000, Sucursal: 0001, o qualsevol altre que notifique oficialment l'ITGE.  
L'aportació per part de la Conselleria de Medi Ambient es farà en els següents terminis:  
- El 15% a la presentació del programa de treball.  
- El 85% a la presentació del treball final.  
Cinquena  
En el cas de resolució del conveni, la comissió de seguiment podrà examinar i avaluar els treballs realitzats fins el moment de la resolució, determinant, si escau, el pagament corresponent, d'acord amb els percentatges i quantitats, prevists a la clàusula precedent.  
Sisena  
Aquest conveni té vigència des que siga signat fins l'1 de desembre de 1993.  
Setena  
Conformement a l'article 7è, apartat 3, del Decret 20/1993, de 9 de febrer del Govern Valencià, que estableix el règim jurídic i pressupostari dels convenis que subscriga la Generalitat Valenciana, en el cas que no es faça la prestació, durant el període de vigència, per l'Institut Tecnològic Geominer d'Espanya, el Conseller de Medi Ambient, podrà rescindir aquest conveni.  
Així mateix, l'Institut Tecnològic Geominer d'Espanya, a través del Secretari General de l'Energia i Recursos Minerals i President del Consell General, podrà rescindir aquest conveni singular quan la Conselleria de Medi Ambient no execute la seua prestació d'acord amb el que estableix aquest conveni.  
En tot cas, el conveni es regirà per les normes particulars que té, aplicant-se els principis de la Llei de Contractes del Estat, normes concordants i supletòries per resoldre els dubtes i les llacunes que puguen plantejar-se.  
I perquè així conste i tinga els efectes corresponents, en prova de conformitat, els compareixents signen aquest document, en triple exemplar i a un sol efecte, al lloc i la data indicats ut supra.  
El Conseller de Medi Ambient: Emèrit Bono i Martínez. El Secretari General de l'Energia i Recursos Minerals: Luis M.ª Atienza Serna. El Director General de Qualitat Ambiental: José M.ª Marugán Gacimartín. El Director General de l'Institut Tecnològic Geominer d'Espanya: Camilo Caride de Liñán.